مولوی امان‌الله سعدی، یکے شه دارالعلوم زاهدان ءِ پاگواجهاں چنکه رۆچ دێمتر ءَ شه پهازۆکی واکانی نێمگ ءَ دستگر بوت.
مولوی امان‌الله سعدی که پد شه اهل‌سنتانی دینی وانگجاهانی تعطیلی ءَ چهبار ءَ شت ات، همۆد ءَ دستگر بوت ات. مولوی ءِ لۆگمان ءَ باز اے بن‌گپ ءَ را رندگیری کرتگ بلێن انگت معلوم نه انت که آیی پچے دستگر بوتگ ءُ نون کجا بندیگ انت.
🔺 گوشگی انت که پێسر شه اێشی، مولانا عبدالمجید مرادزهی، مفتی رضا رخشانی ءُ مولوی عبدالرئوف رخشانی هم شه پهازۆکی واکانی نێمگ ءَ دستگر بوتگ انت که تاں نون که دو ماه گوستگ انگت ٹکێن هالے شه اے سے پاگواجه ءَ دست ءَ نه انت
🔺 په سیاسی کارزانتانی باور ءَ، دارالعلوم زاهدان ءِ استادانی دستگر کنگ ءِ سبب همێش انت که شیخ‌الاسلام مولانا عبدالحمید ءَ پرایی انتقاد ءُ سیاسی دیدانکاں گۆں سکیاں آماچ کن انت.